ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
‘ਆਤਮਨਿਰਭਰ ਭਾਰਤ ਅਭਿਯਾਨ’ ਤਹਿਤ ਐਲਾਨੇ ਆਰਥਿਕ ਪੈਕੇਜਾਂ ਨੇ ਇਸ ਖੇਤਰ ਦੇ ਹਿਤਧਾਰਕਾਂ ਦਰਮਿਆਨ ਸਕਾਰਾਤਮਕਤਾ ਪੈਦਾ ਕੀਤੀ
ਚੰਡੀਗੜ੍ਹ, 20 ਮਈ, 2020
‘ਆਤਮਨਿਰਭਰ ਭਾਰਤ ਅਭਿਯਾਨ’ ਤਹਿਤ ਐਲਾਨੇ ਗਏ ਆਰਥਿਕ ਪੈਕੇਜਾਂ ਨੇ ਇਸ ਖੇਤਰ ਦੇ ਹਿਤਧਾਰਕਾਂ ਦਰਮਿਆਨ ਸਕਾਰਾਤਮਕਤਾ ਪੈਦਾ ਕੀਤੀ ਹੈ। ਵਿਭਿੰਨ ਖੇਤਰਾਂ ਤੇ ਵਰਗਾਂ ਨੂੰ ਆਪਣੇ ਘੇਰੇ ’ਚ ਲੈਂਦਿਆਂ ਵਿੱਤ ਮੰਤਰੀ ਸ਼੍ਰੀ ਮਤੀ ਨਿਰਮਲਾ ਸੀਤਾਰਮਣ ਨੇ ‘ਆਤਮਨਿਰਭਰ ਭਾਰਤ ਅਭਿਯਾਨ’ ਤਹਿਤ ਪੰਜ ਗੇੜਾਂ ’ਚ ਆਰਥਿਕ ਪੈਕੇਜ ਐਲਾਨੇ ਸਨ। ਭਾਰਤ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਵੱਲੋਂ 12 ਮਈ, 2020 ਨੂੰ ਦੇਸ਼ ਨੂੰ ਆਤਮਨਿਰਭਰ ਬਣਾਉਣ ਲਈ ‘ਆਤਮਨਿਰਭਰ ਭਾਰਤ’ ਦੇ ਨਿਰਮਾਣ ਦਾ ਜ਼ੋਰਦਾਰ ਸੱਦਾ ਦਿੱਤੇ ਜਾਣ ਤੋਂ ਬਾਅਦ ਇਹ ਐਲਾਨ ਕੀਤੇ ਗਏ ਸਨ।
ਜਿਵੇਂ ਕਿ ਹਾਲੀਆ ਐਲਾਨਾਂ ’ਚ ਪ੍ਰਸਤਾਵਿਤ ਕੀਤਾ ਗਿਆ ਹੈ, ਮੌਜੂਦਾ ਹਾਲਾਤ ’ਚ ਸਭ ਤੋਂ ਵੱਧ ਪ੍ਰਭਾਵਿਤ ਹੋਏ ਸਟ੍ਰੀਟ ਵੈਂਡਰਾਂ ਨੂੰ ਅਸਾਨੀ ਨਾਲ ਕਰਜ਼ੇ ਦਿਵਾਉਣ ਲਈ ਇੱਕ ਮਹੀਨੇ ਅੰਦਰ ਵਿਸ਼ੇਸ਼ ਯੋਜਨਾ ਸ਼ੁਰੂ ਕੀਤੀ ਜਾਵੇਗੀ ਕਿ ਤਾਂ ਜੋ ਉਹ ਆਪਣੇ ਕਾਰੋਬਾਰ ਮੁੜ ਸ਼ੁਰੂ ਕਰਨ ਦੇ ਯੋਗ ਹੋ ਸਕਣ। ਇਸ ਯੋਜਨਾ ਤਹਿਤ ਹਰੇਕ ਉੱਦਮ ਲਈ 10,000 ਰੁਪਏ ਦੀ ਮੁਢਲੀ ਵਰਕਿੰਗ ਕੈਪੀਟਲ ਵਜੋਂ ਬੈਂਕ ਰਿਣ ਸੁਵਿਧਾ ਦਿੱਤੀ ਜਾਵੇਗੀ। ਇਹ ਯੋਜਨਾ ਸ਼ਹਿਰੀ ਇਲਾਕਿਆਂ ਦੇ ਨਾਲ–ਨਾਲ ਗ੍ਰਾਮੀਣ ਕਾਰੋਬਾਰੀ ਵਿਕਰੇਤਾਵਾਂ ਲਈ ਹੋਵੇਗੀ। ਡਿਜੀਟਲ ਭੁਗਤਾਨਾਂ ਦੀ ਵਰਤੋਂ ਕਰਨ ਅਤੇ ਸਮੇਂ–ਸਿਰ ਰਕਮ ਮੋੜਨ ’ਤੇ ਰੁਪਏ–ਪੈਸੇ ਦੇ ਰੂਪ ਵਿੱਚ ਇਨਾਮਾਂ ਨਾਲ ਪ੍ਰੋਤਸਾਹਿਤ ਕੀਤਾ ਜਾਵੇਗਾ। ਇਹ ਅਨੁਮਾਨ ਹੈ ਕਿ ਇਸ ਯੋਜਨਾ ਤਹਿਤ 50 ਲੱਖ ਸਟ੍ਰੀਟ ਵੈਂਡਰਾਂ ਨੂੰ ਲਾਭ ਪੁੱਜੇਗਾ ਅਤੇ ਉਨ੍ਹਾਂ ਨੂੰ ਕੁੱਲ 5,000 ਕਰੋੜ ਰੁਪਏ ਕਰਜ਼ੇ ਦੇ ਤੌਰ ’ਤੇ ਦਿੱਤੇ ਜਾਣਗੇ। ਲੁਧਿਆਣਾ ’ਚ ਦੁੱਧ ਤੇ ਦਹੀਂ ਵਿਕਰੇਤਾ ਕਮਲੇਸ਼ ਕੁਮਾਰ ਨੇ ਸਟ੍ਰੀਟ ਵੈਂਡਰਾਂ ਲਈ ਐਲਾਨੀ ਯੋਜਨਾ ਦਾ ਲਾਭ ਲੈਣ ਦੀ ਇੱਛਾ ਪ੍ਰਗਟਾਈ।

https://twitter.com/PIBChandigarh/status/1262979150119178240?s=09 
ਕਾਰੋਬਾਰ ਕਰਨਾ ਹੋਰ ਸੁਖਾਲਾ ਬਣਾਉਣ ਲਈ ਦੀਵਾਲੀਆਪਣ ਦੀਆਂ ਕਾਰਵਾਈਆਂ ਦੀ ਸ਼ੁਰੂਆਤ ਕਰਨ ਲਈ ਘੱਟੋ–ਘੱਟ ਸੀਮਾ ਵਧਾ ਕੇ 1 ਕਰੋੜ ਰੁਪਏ  ਕਰ ਦਿੱਤੀ ਗਈ ਹੈ। ਕੌਮਾਂਤਰੀ ਨੀਤੀਗਤ ਸਲਾਹਕਾਰ ਡਾ. ਐੱਸ.ਕੇ. ਚੱਢਾ ਅਨੁਸਾਰ ਇਹ ਵਪਾਰ ਉਦਯੋਗ ਅਤੇ ਲਘੂ ਤੇ ਦਰਮਿਆਨੇ ਉੱਦਮਾਂ  ਲਈ ਇੱਕ ਵੱਡੀ ਰਾਹਤ ਹੈ ਤੇ ਇਸ ਨਾਲ ਐੱਸਐੱਮਈ  ਖੇਤਰ ਬੇਲੋੜੀਆਂ ਕਾਨੂੰਨ ਕਾਰਵਾਈਆਂ ਤੋਂ ਬਚ ਜਾਵੇਗਾ।

https://twitter.com/PIBChandigarh/status/1262291539327201280?s=09 
ਪਿਛਲੇ ਹਫ਼ਤੇ ਐਲਾਨੇ ਗਏ ਖੇਤੀਬਾੜੀ ਮੰਡੀਕਰਣ ਸੁਧਾਰਾਂ ਨਾਲ ਸਬੰਧਿਤ ਵਿਵਸਥਾਵਾਂ ਦੀ ਗੱਲ ਕਰਦਿਆਂ ਕਿਸਾਨ ਸਤਪਾਲ ਸਿੰਘ ਨੇ ਕਿਹਾ ਕਿ ਇਸ ਨਾਲ ਉਨ੍ਹਾਂ ਵਰਗੇ ਕਿਸਾਨਾਂ ਨੂੰ ਆਪਣੀਆਂ ਫ਼ਸਲਾਂ ਵੇਚਣ ਲਈ ਹੋਰ ਵਿਕਲਪ ਮਿਲ ਜਾਣਗੇ। ਉਨ੍ਹਾਂ ਇਹ ਵੀ ਕਿਹਾ ਕਿ ਉਨ੍ਹਾਂ ਨੂੰ ਪੀਐੱਮ–ਕਿਸਾਨ ਤਹਿਤ 2,000 ਰੁਪਏ ਮਿਲੇ ਹਨ। ਵਿੱਤ ਮੰਤਰੀ ਨੇ ਪਿਛਲੇ ਹਫ਼ਤੇ ਐਲਾਨ ਕੀਤਾ ਸੀ ਕਿ ਕਿਸਾਨ ਆਪਣੀ ਉਪਜ ਲਾਹੇਵੰਦ ਕੀਮਤ ’ਤੇ ਵੇਚ ਸਕਣ, ਬਿਨਾ ਕਿਸੇ ਰੁਕਾਵਟ ਦੇ ਅੰਤਰ–ਰਾਜੀ ਵਪਾਰ ਕਰ ਸਕਣ ਅਤੇ ਖੇਤੀਬਾੜੀ ਉਪਜ ਦੇ ਈ–ਵਪਾਰ ਲਈ ਇੱਕ ਤਾਣਾ–ਬਾਣਾ ਉਪਲਬਧ ਹੋ ਸਕੇ; ਇਸ ਲਈ ਇੱਕ ਕੇਂਦਰੀ ਕਾਨੂੰਨ ਤਿਆਰ ਕੀਤਾ ਜਾਵੇਗਾ। ਜਿੱਥੋਂ ਤੱਕ ਸਿੱਖਿਆ ਦੇ ਡਿਜੀਟਲੀਕਰਣ ਦਾ ਸਬੰਧ ਹੈ, ਬਾਰੇ ਹਿਮਾਚਲ ਪ੍ਰਦੇਸ਼ ਦੇ ਸ਼ਿਮਲਾ ਸਥਿਤ ਸਰਕਾਰੀ ਕਾਲਜ ਦੇ ਪ੍ਰਿੰਸੀਪਲ ਡਾ. ਪੀ.ਕੇ. ਸਲਾਰੀਆ ਨੇ ਕਿਹਾ ਕਿ ਪਿੱਛੇ ਜਿਹੇ ਐਲਾਨੇ ਗਏ ਆਰਥਿਕ ਪੈਕੇਜਾਂ ਵਿੱਚ ਇਸ ਨੂੰ ਪ੍ਰਮੁੱਖਤਾ ਦਿੱਤੀ ਗਈ ਹੈ। ਸਿੱਖਿਆ ਦੇ ਖੇਤਰ ਨਾਲ ਸਬੰਧਿਤ ਐਲਾਨੀਆਂ ਗਈਆਂ ਕੁਝ ਪਹਿਲਾਂ ਵਿੱਚ ਪੀਐੱਮ ਈ–ਵਿਦਯਾ, ਮਨੋਦਰਪਣ, ਨਵਾਂ ਰਾਸ਼ਟਰੀ ਪਾਠਕ੍ਰਮ ਅਤੇ ਅਧਿਆਪਨ ਸੰਰਚਨਾ, ਨੈਸ਼ਨਲ ਫ਼ਾਊਂਡੇਸ਼ਨਲ ਲਿਟਰੇਸੀ ਐਂਡ ਨਿਊਮਰੇਸੀ ਮਿਸ਼ਨ ਸ਼ਾਮਲ ਹਨ।

https://twitter.com/PIBChandigarh/status/1262980360113020928 

https://twitter.com/PIBChandigarh/status/1262984316776140800
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤੀ ਜੂਨੀਅਰ ਪੁਰਸ਼ ਹਾਕੀ ਟੀਮ ਨੂੰ ਪੁਰਸਾਂ ਦੇ ਜੂਨੀਅਰ ਏਸ਼ੀਆ ਕੱਪ ਵਿੱਚ ਜਿੱਤ ਲਈ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪੁਰਸ਼ਾਂ ਦੇ ਜੂਨੀਅਰ ਏਸ਼ੀਆ ਕੱਪ ਵਿੱਚ ਜਿੱਤ ਦੇ ਲਈ ਭਾਰਤੀ ਜੂਨੀਅਰ ਪੁਰਸ਼ ਹਾਕੀ ਟੀਮ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਪੁਰਸ਼ਾਂ ਦੇ ਜੂਨੀਅਰ ਏਸ਼ੀਆ ਕੱਪ ਵਿੱਚ ਸ਼ਾਨਦਾਰ ਜਿੱਤ ਦੇ ਲਈ ਸਾਡੀ ਜੂਨੀਅਰ ਪੁਰਸ਼ ਹਾਕੀ ਟੀਮ ਨੂੰ ਹਾਰਦਿਕ ਵਧਾਈਆਂ। ਉਨ੍ਹਾਂ ਦੀ ਜਿੱਤ ਸਾਡੇ ਨੌਜਵਾਨਾਂ ਦੀ ਵਧਦੀ ਪ੍ਰਤਿਭਾ ਅਤੇ ਦ੍ਰਿੜ੍ਹ ਸੰਕਲਪ ਨੂੰ ਦਰਸਾਉਂਦੀ ਹੈ। ਉਨ੍ਹਾਂ ਨੇ ਭਾਰਤ ਨੂੰ ਬਹੁਤ ਮਾਣ ਦਿਵਾਇਆ ਹੈ।”
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਨੌਜਵਾਨ ਭਾਰਤ ਦਾ ਵਿਕਾਸ ਇੰਜਣ ਹਨ ਜਦਕਿ ਭਾਰਤ ਦੁਨੀਆ ਦਾ ਵਿਕਾਸ ਇੰਜਣ ਹੈ- ਕੇਂਦਰੀ ਮੰਤਰੀ ਅਨੁਰਾਗ ਸਿੰਘ ਠਾਕੁਰ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਅਤੇ ਯੁਵਾ ਮਾਮਲੇ ਤੇ ਖੇਡ ਮੰਤਰੀ, ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਹਿਸਾਰ ਵਿੱਚ ਕਮਿਊਨਿਟੀ ਰੇਡੀਓ ਸਟੇਸ਼ਨ 90.0 'ਭਵਯਵਾਣੀ' ਦਾ ਉਦਘਾਟਨ ਕੀਤਾ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਅਨੁਰਾਗ ਸਿੰਘ ਠਾਕੁਰ ਨੇ ਨੌਜਵਾਨਾਂ ਨੂੰ ਕਿਹਾ ਕਿ ਉਹ ਸਰਗਰਮ ਅਤੇ ਇਨੋਵੇਟਿਵ ਬਣਨ, ਨਵੀਆਂ ਟੈਕਨੋਲੋਜੀਆਂ ਨੂੰ ਹਾਸਲ ਕਰਕੇ ਮਜ਼ਬੂਤ ਨੈੱਟਵਰਕ ਬਣਾਉਣ ਅਤੇ ਆਪਣੇ ਕੌਸ਼ਲ ਨੂੰ ਵਿਕਸਿਤ ਕਰਕੇ ਦੇਸ਼ ਦੇ ਵਿਕਾਸ ਦਾ ਇੰਜਣ ਬਣਨ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਦੁਨੀਆ ਵਿਕਾਸ ਦਾ ਇੰਜਣ ਹੈ। ਉਨ੍ਹਾਂ ਨੇ ਨਵੀਂ ਸਿੱਖਿਆ ਨੀਤੀ  ਰਾਹੀਂ ਬਹੁ-ਅਨੁਸ਼ਾਸਨੀ ਪਹੁੰਚ ਰਾਹੀਂ ਸੰਪੂਰਨ ਲਰਨਿੰਗ ਦੇ ਤਜ਼ਰਬੇ 'ਤੇ ਜ਼ੋਰ ਦਿੱਤਾ ਕਿਉਂਕਿ ਸਿੱਖਿਆ ਦੇਸ਼ ਅਤੇ ਲੋਕਾਂ ਦੇ ਵਿਕਾਸ ਲਈ ਰੀੜ੍ਹ ਦੀ ਹੱਡੀ ਹੈ ਅਤੇ ਆਪਣੇ ਪਰਿਵਾਰ, ਦੇਸ਼ ਅਤੇ ਦੇਸ਼ਵਾਸੀਆਂ ਦੀ ਸੇਵਾ ਕਰਦੀ ਹੈ ਅਤੇ ਹੁਸ਼ਿਆਰ ਨੌਜਵਾਨ ਰਾਸ਼ਟਰੀ ਅਸਾਸੇ ਹੁੰਦੇ ਹਨ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਦੁਨੀਆ ਦਾ ਤੀਸਰਾ ਵੱਡਾ ਸਟਾਰਟ-ਅੱਪ ਦੇਸ਼ ਹੈ।
ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਅੱਜ ਮੁੱਖ ਮਹਿਮਾਨ ਵਜੋਂ ਓਮ ਸਟਰਲਿੰਗ ਗਲੋਬਲ ਯੂਨੀਵਰਸਿਟੀ, ਹਿਸਾਰ ਵਿਖੇ ਕਨਵੋਕੇਸ਼ਨ ਨੂੰ ਸੰਬੋਧਨ ਕਰ ਰਹੇ ਸਨ। ਉਨ੍ਹਾਂ ਨੇ ਯੂਨੀਵਰਸਿਟੀਆਂ ਅਤੇ ਵਿੱਦਿਅਕ ਸੰਸਥਾਵਾਂ ਨੂੰ ਖੇਡਾਂ ਦੇ ਬੁਨਿਆਦੀ ਢਾਂਚੇ ਨੂੰ ਅੱਪਗ੍ਰੇਡ ਕਰਨ ਅਤੇ ਨੌਜਵਾਨਾਂ ਨੂੰ ਫਿੱਟ ਇੰਡੀਆ ਮੂਵਮੈਂਟ ਵਿੱਚ ਸਰਗਰਮੀ ਨਾਲ ਹਿੱਸਾ ਲੈਣ ਦਾ ਸੱਦਾ ਦਿੱਤਾ ਅਤੇ 'ਫਿਟਨਸ ਕੀ ਡੋਜ਼, ਆਧਾ ਘੰਟਾ ਰੋਜ਼' ਨੂੰ ਫਿੱਟ ਅਤੇ ਤੰਦਰੁਸਤ ਰਹਿਣ ਲਈ ਜ਼ੋਰ ਦਿੱਤਾ।
ਇੱਥੇ ਜੀ-20 ਪ੍ਰੈਜ਼ੀਡੈਂਸੀ ਆਵ੍ ਇੰਡੀਆ ਪ੍ਰੋਗਰਾਮਾਂ ਦੇ ਹਿੱਸੇ ਵਜੋਂ ਇੱਕ ਯੂਥ ਕਾਨਫਰੰਸ ਵੀ ਕਰਵਾਈ ਜਾਵੇਗੀ। ਉਨ੍ਹਾਂ ਨੇ ਹਰਿਆਣਾ ਦੇ ਕਿਸਾਨਾਂ, ਖਿਡਾਰੀਆਂ, ਲੜਕੀਆਂ ਦੁਆਰਾ ਆਪੋ ਆਪਣੇ ਖੇਤਰ ਵਿੱਚ ਸੂਬੇ ਅਤੇ ਦੇਸ਼ ਲਈ ਚੰਗਾ ਨਾਮ ਕਮਾਉਣ ਦੇ ਪ੍ਰਯਤਨਾਂ ਦੀ ਸ਼ਲਾਘਾ ਕੀਤੀ।
ਉਨ੍ਹਾਂ ਨੇ ਯੂਨੀਵਰਸਿਟੀ ਨੂੰ ਅਤੇ ਅੱਜ ਯੂਨੀਵਰਸਿਟੀ ਦੀ ਪਹਿਲੀ ਕਨਵੋਕੇਸ਼ਨ ਵਿੱਚ ਗ੍ਰੈਜੂਏਟ ਹੋਣ ਅਤੇ ਡਿਗਰੀਆਂ ਹਾਸਲ ਕਰਨ ਵਾਲੇ ਵਿਦਿਆਰਥੀਆਂ ਨੂੰ ਵਧਾਈਆਂ ਦਿੱਤੀਆਂ। ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਕਿਹਾ ਕਿ ਦੇਸ਼ ਵਿੱਚ 750 ‘ਯੁਵਾ ਸੰਵਾਦ’ ਆਯੋਜਿਤ ਕੀਤੇ ਜਾ ਰਹੇ ਹਨ।
ਕਨਵੋਕੇਸ਼ਨ ਸਮਾਗਮ ਦੇ ਦੌਰਾਨ 815 ਵਿਦਿਆਰਥੀਆਂ ਨੂੰ ਡਿਗਰੀਆਂ, ਡਿਪਲੋਮਾ ਪ੍ਰਦਾਨ ਕੀਤੇ ਗਏ; 15 ਅੰਡਰ ਗਰੈਜੂਏਟ ਕੋਰਸਾਂ ਦੇ 184 ਵਿਦਿਆਰਥੀਆਂ ਅਤੇ 59 ਪੋਸਟ ਗ੍ਰੈਜੂਏਟ ਕੋਰਸਾਂ ਦੇ 426 ਵਿਦਿਆਰਥੀਆਂ ਨੂੰ ਕ੍ਰਮਵਾਰ ਡਿਗਰੀਆਂ ਪ੍ਰਦਾਨ ਕੀਤੀਆਂ ਗਈਆਂ। ਇਸ ਤੋਂ ਇਲਾਵਾ 14 ਡਿਪਲੋਮਾ ਕੋਰਸਾਂ ਦੇ 178 ਵਿਦਿਆਰਥੀਆਂ ਨੂੰ ਡਿਪਲੋਮੇ ਪ੍ਰਦਾਨ ਕੀਤੇ ਗਏ। ਵੱਖੋ-ਵੱਖ ਵਿਭਾਗਾਂ ਦੇ 3 ਵਿਦਿਆਰਥੀਆਂ ਨੂੰ ਗੋਲਡ ਮੈਡਲ ਅਤੇ 8 ਵਿਦਿਆਰਥੀਆਂ ਨੂੰ ਪੜ੍ਹਾਈ ਵਿੱਚ ਉਨ੍ਹਾਂ ਦੀ ਉਤਕ੍ਰਿਸ਼ਟ ਕਾਰਗੁਜ਼ਾਰੀ ਲਈ ਮੈਰਿਟ ਸਰਟੀਫਿਕੇਟ ਦਿੱਤੇ ਵੀ ਗਏ।
ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਓਮ ਸਟਰਲਿੰਗ ਗਲੋਬਲ ਯੂਨੀਵਰਸਿਟੀ, ਹਿਸਾਰ ਦੇ ਪੱਤਰਕਾਰੀ ਅਤੇ ਜਨ ਸੰਚਾਰ ਵਿਭਾਗ ਵਿੱਚ ਸਥਾਪਿਤ ਇੱਕ ਕਮਿਊਨਿਟੀ ਰੇਡੀਓ ਸਟੇਸ਼ਨ 90.0 'ਭਵਯਵਾਣੀ' ਦਾ ਉਦਘਾਟਨ ਕੀਤਾ। ਸਟੇਸ਼ਨ ਨੇ ਸਮਾਗਮ ਵਿੱਚ ਮਾਣਯੋਗ ਕੇਂਦਰੀ ਮੰਤਰੀ ਦੇ ਸੰਬੋਧਨ ਨੂੰ ਵੀ ਪ੍ਰਸਾਰਿਤ ਕੀਤਾ। ਹਿਸਾਰ ਤੋਂ ਲੋਕ ਸਭਾ ਮੈਂਬਰ ਸ਼੍ਰੀ ਬ੍ਰਿਜੇਂਦਰ ਸਿੰਘ ਅਤੇ ਹਰਿਆਣਾ ਦੇ ਸ਼ਹਿਰੀ ਸਥਾਨਕ ਸਰਕਾਰਾਂ ਮੰਤਰੀ ਡਾ. ਕਮਲ ਗੁਪਤਾ ਅਤੇ ਹੋਰ ਪਤਵੰਤੇ ਵੀ ਕਨਵੋਕੇਸ਼ਨ ਸਮਾਰੋਹ ਵਿੱਚ ਸ਼ਾਮਲ ਹੋਏ। ਕੇਂਦਰੀ ਮੰਤਰੀ ਨੇ ਹਿਸਾਰ ਵਿਖੇ ਦੂਰਦਰਸ਼ਨ ਕੇਂਦਰ ਅਤੇ ਆਲ ਇੰਡੀਆ ਰੇਡੀਓ ਸਟੇਸ਼ਨਾਂ ਦਾ ਵੀ ਦੌਰਾ ਕੀਤਾ ਅਤੇ ਉਨ੍ਹਾਂ ਦੇ ਕੰਮਕਾਜ ਦਾ ਜਾਇਜ਼ਾ ਲਿਆ।
ਰੱਖਿਆ ਮੰਤਰਾਲਾ
ਅਭਿਆਸ ਵਰੁਣ-2021
ਭਾਰਤ ਅਤੇ ਫ਼ਰਾਂਸ ਦੀ ਨੇਵੀ ਦੇ ਦੁਵੱਲੇ ਅਭਿਆਸ ਵਰੁਣ-2021 ਦਾ 19ਵਾਂ ਸੰਸਕਰਣ 25 ਅਪ੍ਰੈਲ ਤੋਂ ਲੈ ਕੇ 27 ਅਪ੍ਰੈਲ, 2021 ਤੱਕ ਅਰਬ ਸਾਗਰ ਵਿੱਚ ਆਯੋਜਿਤ ਕੀਤਾ ਜਾ ਰਿਹਾ ਹੈ। ਭਾਰਤੀ ਨੇਵੀ ਵਲੋਂ ਗਾਇਡੇਡ ਮਿਸਾਇਲ ਸਟੀਲਥ ਡਿਸਟਰਾਇਰ ਆਈ.ਐਨ.ਐਸ. ਕੋਲਕਾਤਾ, ਗਾਇਡੇਡ ਮਿਸਾਇਲ ਫਰਿਗੇਟਸ ਆਈ.ਐਨ.ਐਸ. ਤਰਕਸ਼ ਅਤੇ ਆਈ.ਐਨ.ਐਸ. ਤਲਵਾਰ, ਫਲੀਟ ਸਪੋਰਟ ਸ਼ਿਪ ਆਈ.ਐਨ.ਐਸ. ਦੀਪਕ, ਸੀਕਿੰਗ 42ਬੀ ਅਤੇ ਚੇਤਕ ਇੰਟੀਗਰਲ ਹੈਲੀਕਾਪਟਰਾਂ ਦੇ ਨਾਲ ਇੱਕ ਕਲਵਰੀ ਸ਼੍ਰੇਣੀ ਦੀ ਪਨਡੁੱਬੀ ਅਤੇ ਪੀ-ਆਈ ਲੋਂਗ ਰੇਂਜ ਮੈਰੀਟਾਇਮ ਪੈਟਰੋਲ ਏਅਰਕਰਾਫਟ ਇਸ ਅਭਿਆਸ ਵਿੱਚ ਸ਼ਾਮਿਲ ਹੋਣਗੇ। ਫਰਾਂਸੀਸੀ ਨੇਵੀ ਵਲੋਂ ਇਸ ਅਭਿਆਸ ਦਾ ਨੁਮਾਇੰਦਗੀ ਵਿਮਾਨ ਵਾਹਕ ਪੋਤ ਚਾਰਲਸ-ਡੀ-ਗਾਲ ਵਲੋਂ ਰਾਫੇਲ-ਐਮ ਫਾਇਟਰ, ਈ2ਸੀ ਹਾਕਵੇ ਏਅਰਕਰਾਫਟ ਅਤੇ ਕੈਲਮਨ ਐਮ ਅਤੇ ਦਾਉਫਿਨ ਹੈਲੀਕਾਪਟਰਾਂ ਦੇ ਨਾਲ ਕੀਤਾ ਜਾਵੇਗਾ, ਨਾਲ ਹੀ ਇਸ ਵਿੱਚ ਰੁਖ-ਸ਼੍ਰੇਣੀ ਦਾ ਏਅਰ ਡਿਫੇਂਸ ਡਿਸਟਰਾਇਰ ਸ਼ੇਵੇਲਿਅਰ ਪਾਲ, ਐਕਵਿਟਾਇਨ- ਕਲਾਸ ਮਲਟੀ-ਮਿਸ਼ਨ ਫਰਿਗੇਟ ਐਫ.ਐਨ.ਐਸ ਪ੍ਰੋਵੇਂਸ ਦੇ ਨਾਲ ਇੱਕ ਕੈਲਮਨ ਐਮ ਹੈਲੀਕਾਪਟਰ ਅਤੇ ਕਮਾਂਡ ਐਂਡ ਸਪਲਾਈ ਜਹਾਜ ਵਾਰ ਸ਼ਾਮਿਲ ਹੈ। ਇਸ ਅਭਿਆਨ ਦੀ ਅਗਵਾਈ ਭਾਰਤ ਵਲੋਂ ਰਿਅਰ ਏਡਮਿਰਲ ਅਜੈ ਕੋਚਰ, ਨੌ ਸੇਨਾ ਮੇਡਲ, ਫਲੈਗ ਅਫਸਰ ਕਮਾਂਡਿੰਗ ਵੈਸਟਰਨ ਫਲੀਟ ਕਰਨਗੇ। ਫ਼ਰਾਂਸ ਦੀ ਅਗਵਾਈ ਰਿਅਰ ਏਡਮਿਰਲ ਮਾਰਕ ਆਸੈਡੇਟ, ਕਮਾਂਡਰ ਟਾਸਕ ਫੋਰਸ 473 ਕਰਨਗੇ ।
ਇਸ ਤਿੰਨ ਦਿਨਾਂ ਅਭਿਆਸ ਦੇ ਦੌਰਾਨ ਸਮੁੰਦਰ ’ਚ ਉੱਚ ਪੱਧਰ ਨੌਸੈਨਿਕ ਅਭਿਆਨਾਂ ਨੂੰ ਵੇਖਿਆ ਜਾ ਸਕੇਗਾ, ਜਿਨ੍ਹਾਂ ਵਿੱਚ ਉੱਨਤ ਏਅਰ ਡਿਫੇਂਸ ਅਤੇ ਐਂਟੀ ਸਬਮਰੀਨ ਅਭਿਆਸ, ਇੰਟੇਂਸ ਫਿਕਸਡ ਅਤੇ ਰੋਟਰੀ ਵਿੰਗ ਫਲਾਂਈਗ ਆਪਰੇਸ਼ਨ, ਸਾਮਰਿਕ ਯੁੱਧਾਭਿਆਸ, ਸਰਫੇਸ ਐਂਡ ਐਂਟੀ ਏਅਰ ਵੇਪਨ ਫਾਇਰਿੰਗ, ਅੰਡਰਵੇ ਪੁਨਪੂਰਤੀ ਅਤੇ ਹੋਰ ਸਮੁੰਦਰੀ ਸੁਰੱਖਿਆ ਆਪਰੇਸ਼ਨ ਸ਼ਾਮਿਲ ਹਨ। ਦੋਵੇਂ ਨੇਵੀ ਦੀਆਂ ਇਕਾਇਆਂ ਇੱਕਜੁੱਟ ਦੇ ਰੂਪ ਵਿੱਚ ਆਪਣੇ ਯੁੱਧ ਕੌਸ਼ਲ ਸਮਰੱਥਾ ਨੂੰ ਵਧਾਉਣ ਅਤੇ ਨਿਖਾਰਨ ਲਈ ਆਪਣੀ ਸਮਰੱਥਾ ਦਾ ਪ੍ਰਦਰਸ਼ਨ ਕਰਨਗੀਆਂ, ਜਿਸਦੇ ਨਾਲ ਸਮੁੰਦਰੀ ਖੇਤਰ ਵਿੱਚ ਸ਼ਾਂਤੀ, ਸੁਰੱਖਿਆ ਅਤੇ ਸਥਿਰਤਾ ਨੂੰ ਵਾਧਾ ਦਿੱਤਾ ਜਾ ਸਕੇ।
ਅਭਿਆਸ ਵਰੁਣ-21 ਦੇ ਪੂਰਾ ਹੋਣ ਦੇ ਬਾਅਦ, ਪ੍ਰਾਪਤ ਕੀਤੇ ਗਏ ਸਭ ਤੋਂ ਵਧੀਆਂ ਅਭਿਆਸਾਂ ਨੂੰ ਜਾਰੀ ਰੱਖਣ ਲਈ ਭਾਰਤੀ ਨੇਵੀ ਦਾ ਗਾਇਡੇਡ ਮਿਸਾਇਲ ਫਰਿਗੇਟ ਆਈ.ਐਨ.ਐਸ. ਤਰਕਸ਼ 28 ਅਪ੍ਰੈਲ ਤੋਂ 1 ਮਈ, 2021 ਤੱਕ ਫਰਾਂਸੀਸੀ ਨੇਵੀ ਦੇ ਕੈਰੀਅਰ ਸਟਰਾਇਕ ਗਰੁਪ  ਦੇ ਨਾਲ ਅਭਿਆਸ ਜਾਰੀ ਰੱਖੇਗਾ। ਇਸ ਮਿਆਦ ਦੇ ਦੌਰਾਨ ਇਹ ਜਹਾਜ ਫਰਾਂਸੀਸੀ ਸੀ.ਐਸ.ਜੀ. ਦੇ ਨਾਲ ਐਡਵਾਂਸਡ ਸਰਫੇਸ, ਐਂਟੀ- ਸਬਮਰੀਨ ਅਤੇ ਏਅਰ-ਡਿਫੇਂਸ ਅਭਿਆਨਾਂ ਵਿੱਚ ਸ਼ਾਮਿਲ ਹੋਵੇਗਾ।
ਵਰੁਣ-21, ਦੋਵੇ ਦੇਸ਼ਾਂ ’ਚ ਵਧ ਰਹੇ ਸਹਿਯੋਗ ’ਤੇ ਚਾਨਣਾ ਪਾਉਂਦਾ ਹੈ ਅਤੇ ਨਾਲ ਹੀ ਦੋਵਾਂ ਦੇਸ਼ਾਂ ਦੀ ਨੇਵੀ ਵਿੱਚ ਦੋਸਤਾਨਾ ਤਾਲਮੇਲ, ਸੰਜੋਗ ਅਤੇ ਅੰਤਰ- ਸੰਚਾਲਨਸ਼ੀਲਤਾ ਦੇ ਪੱਧਰ ’ਚ ਵਾਧੇ ਨੂੰ ਵੀ ਦਰਸਾਉਂਦਾ ਹੈ। ਇਹ ਪਾਰਸਪਰਿਕ ਕਿਰਿਆਵਾਂ ਭਾਗੀਦਾਰ ਨੇਵੀ ਦੇ ਵਿੱਚ ਸਾਂਝੇ ਮੁੱਲਾਂ ਨੂੰ ਅੱਗੇ ਵਧਾਉਂਦੀਆ ਹਨ ਅਤੇ ਸਾਮੁਦਰਿਕ ਸੁਤੰਤਰਤਾ ਅਤੇ ਇੱਕ ਖੁੱਲੇ, ਸਮਾਵੇਸ਼ੀ ਇੰਡੋ-ਪੈਸਿਫਿਕ ਅਤੇ ਨਿਯਮ-ਆਧਾਰਿਤ ਅੰਤਰਰਾਸ਼ਟਰੀ ਆਦੇਸ਼ ਲਈ ਪ੍ਰਤਿਬੱਧਤਾ ਨੂੰ ਯਕੀਨੀ ਬਣਾਉਂਦੀਆਂ ਹਨ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਭੂ-ਜੋਖਮ ਪ੍ਰਬੰਧਨ ਲਈ ਸੜਕ ਆਵਾਜਾਈ ਅਤੇ ਰਾਜ ਮਾਰਗ ਅਤੇ ਡੀਆਰਡੀਓ ਦਰਮਿਆਨ ਸਹਿਯੋਗ
ਸੜਕ ਆਵਾਜਾਈ ਅਤੇ ਰਾਜਮਾਰਗ  ਅਤੇ ਰੱਖਿਆ ਖੋਜ ਅਤੇ ਵਿਕਾਸ ਸੰਗਠਨ , ਰੱਖਿਆ ਮੰਤਰਾਲੇ ਨੇ ਭੂ-ਜੋਖਮ ਪ੍ਰਬੰਧਨ ਵਿੱਚ ਤਕਨੀਕੀ ਆਦਾਨ-ਪ੍ਰਦਾਨ ਦੇ ਖੇਤਰ ਵਿੱਚ ਸਹਿਯੋਗ ਨੂੰ ਮਜ਼ਬੂਤ ਕਰਨ ਅਤੇ ਉਪਾਅ ਸਥਿਰ ਬਣਾਉਣ 'ਤੇ ਸਹਿਯੋਗ ਵਧਾਉਣ ਲਈ ਅੱਜ ਇੱਕ ਸਮਝੌਤੇ ’ਤੇ ਦਸਤਖਤ ਕੀਤੇ। ਇਸ ਸਮਝੌਤੇ 'ਤੇ ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲੇ ਦੇ ਸੱਕਤਰ ਸ਼੍ਰੀ ਗਿਰਧਰ ਅਰਮਾਨੇ ਅਤੇ ਸੱਕਤਰ ਡੀਆਰਡੀਓ ਡਾ. ਸਤੀਸ਼ ਰੈਡੀ ਨੇ ਦਸਤਖਤ ਕੀਤੇ।
ਇਸ ਗੱਲ 'ਤੇ ਸਹਿਮਤੀ ਹੋਈ ਕਿ ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ ਅਤੇ ਡੀਆਰਡੀਓ ਆਪਸੀ ਲਾਭ ਦੇ ਖੇਤਰਾਂ ਵਿੱਚ ਸਹਿਯੋਗੀ ਹੋਣਗੇ ਜਿਨ੍ਹਾਂ ਵਿੱਚ ਸਾਡੇ ਦੇਸ਼ ਦੇ ਬਰਫ਼ ਨਾਲ ਘਿਰੇ ਇਲਾਕਿਆਂ ਵਿੱਚ ਹਰ ਮੌਸਮ ਵਿੱਚ ਸੰਪਰਕ ਕਾਇਮ ਰੱਖਣ ਲਈ ਏਕੀਕ੍ਰਿਤ ਬਰਫ਼ਬਾਰੀ/ ਜ਼ਮੀਨ ਖਿਸਕਣ ਸੁਰੱਖਿਆ ਸਕੀਮਾਂ ਦੀ ਯੋਜਨਾਬੰਦੀ ਸਮੇਤ ਸੁਰੰਗਾਂ ਅਤੇ ਵਾਇਆਡਕਟਾਂ ਦੀ ਯੋਜਨਾਬੰਦੀ ਸ਼ਾਮਲ ਹੈ ਅਤੇ ਵੱਖ-ਵੱਖ ਬਰਫ਼ਬਾਰੀ/ ਭੂਮੀ ਖਿਸਕਣ ਕੰਟਰੋਲ ਢਾਂਚਿਆਂ ਦੀ ਡਿਜ਼ਾਈਨਿੰਗ, ਸੁਰੰਗਾਂ ਲਈ ਤਜਵੀਜ਼ਾਂ/ ਡੀਪੀਆਰਜ਼ ਦੀ ਤਿਆਰੀ ਵਿੱਚ ਸਹਿਯੋਗੀ ਭੂਗੋਲਿਕ/ਭੂ-ਤਕਨੀਕੀ/ ਭੂਮੀਗਤ ਮਾਡਲਿੰਗ ਅਤੇ ਸੁਰੰਗਾਂ ਦੇ ਹੋਰ ਸਬੰਧਤ ਪਹਿਲੂ ਆਦਿ। ਇਹ ਪਹਿਲ ਦੇਸ਼ ਵਿੱਚ ਰਾਸ਼ਟਰੀ ਰਾਜ ਮਾਰਗਾਂ 'ਤੇ ਭੂਮੀ ਖਿਸਕਣ ਅਤੇ ਹੋਰ ਕੁਦਰਤੀ ਆਫ਼ਤਾਂ ਦੇ ਮਾੜੇ ਪ੍ਰਭਾਵਾਂ ਦੇ ਵਿਰੁੱਧ ਸੜਕਾਂ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਏਗੀ।
ਡੀਆਰਡੀਓ ਸਾਡੇ ਦੇਸ਼ ਦਾ ਚੋਟੀ ਦਾ ਸੰਗਠਨ ਹੈ ਜੋ ਵੱਖ-ਵੱਖ ਤਕਨੀਕਾਂ 'ਤੇ ਕੰਮ ਕਰ ਰਿਹਾ ਹੈ। ਡਿਫੈਂਸ ਜੀਓ-ਇਨਫਾਰਮੈਟਿਕਸ ਰਿਸਰਚ ਅਸਟੈਬਲਿਸ਼ਮੈਂਟ , ਡੀਆਰਡੀਓ ਦੀ ਇੱਕ ਪ੍ਰਮੁੱਖ ਪ੍ਰਯੋਗਸ਼ਾਲਾ, ਭੂਮੀ ਅਤੇ ਬਰਫ਼ਬਾਰੀ 'ਤੇ ਕੇਂਦਰਿਤ ਹੋਣ ਦੇ ਨਾਲ ਲੜਾਕੂ ਪ੍ਰਭਾਵਸ਼ੀਲਤਾ ਨੂੰ ਵਧਾਉਣ ਲਈ ਮਹੱਤਵਪੂਰਨ ਟੈਕਨੋਲੋਜੀਆਂ ਦੇ ਵਿਕਾਸ ਵਿੱਚ ਮੋਹਰੀ ਹੈ।
ਇਸ ਸਥਾਪਨਾ ਦੀ ਭੂਮਿਕਾ ਅਤੇ ਚਾਰਟਰ ਹਿਮਾਲਿਅਨ ਖੇਤਰ ਵਿੱਚ ਭੂਚਾਲ ਅਤੇ ਤੂਫਾਨਾਂ ਦੀ ਮੈਪਿੰਗ, ਭਵਿੱਖਬਾਣੀ, ਨਿਗਰਾਨੀ, ਨਿਯੰਤਰਣ, ਭੂਮੀ ਖਿਸਕਣ ਅਤੇ ਬਰਫ਼ੀਲੇ ਤੁਫਾਨ ਨੂੰ ਘਟਾਉਣਾ ਹੈ। ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ , ਭਾਰਤ ਸਰਕਾਰ ਦੇਸ਼ ਭਰ ਦੇ ਰਾਸ਼ਟਰੀ ਰਾਜਮਾਰਗਾਂ ਦੇ ਵਿਕਾਸ ਅਤੇ ਸਾਂਭ ਸੰਭਾਲ ਲਈ ਜ਼ਿੰਮੇਵਾਰ ਹੈ।
ਦੋਵਾਂ ਸੰਗਠਨਾਂ ਦੁਆਰਾ ਦੇਸ਼ ਦੇ ਵੱਖ-ਵੱਖ ਰਾਸ਼ਟਰੀ ਰਾਜਮਾਰਗਾਂ ’ਤੇ ਭੂਮੀ ਖਿਸਕਣ, ਤੂਫਾਨ ਅਤੇ ਹੋਰ ਕੁਦਰਤੀ ਕਾਰਕਾਂ ਨਾਲ ਹੋਣ ਵਾਲੇ ਨੁਕਸਾਨ ਨੂੰ ਘਟਾਉਣ ਦੇ ਉਪਾਅ ਮੁਹੱਈਆ ਕਰਾਉਣ ਲਈ ਡੀ.ਆਰ.ਡੀ.ਓ  ਦੀ ਮੁਹਾਰਤ ਦੀ ਵਰਤੋਂ ਕਰਨ ਲਈ ਸਹਿਮਤੀ ਦਿੱਤੀ ਗਈ ਹੈ। ਸਹਿਯੋਗ ਦੇ ਖੇਤਰ ਹੇਠ ਦਿੱਤੇ ਅਨੁਸਾਰ ਹਨ:
1. ਮੌਜੂਦਾ ਗੰਭੀਰ ਬਰਫ਼ਬਾਰੀ/ਭੂ-ਖਤਰਿਆਂ ਜਿਵੇਂ ਕਿ ਭੂਚਾਲ, ਢਲਾਣ ਅਸਥਿਰਤਾ, ਡੁੱਬਣ ਦੀਆਂ ਸਮੱਸਿਆਵਾਂ ਆਦਿ ਦੀ ਵਿਸਥਾਰਤ ਜਾਂਚ।
2. ਸੁਰੰਗਾਂ ਸਮੇਤ ਰਾਸ਼ਟਰੀ ਰਾਜ ਮਾਰਗਾਂ ਲਈ ਭੂ-ਖਤਰਿਆਂ ਨੂੰ ਘਟਾਉਣ ਲਈ ਸਥਿਰ ਉਪਾਵਾਂ ਦੀ ਯੋਜਨਾਬੰਦੀ, ਡਿਜ਼ਾਈਨਿੰਗ ਅਤੇ ਨਿਰਮਾਣ।
3. ਰੋਕਥਾਮ ਉਪਾਵਾਂ ਨੂੰ ਲਾਗੂ ਕਰਨ ਦੌਰਾਨ ਨਿਗਰਾਨੀ ।
4. ਕੋਈ ਹੋਰ ਸੇਵਾਵਾਂ, ਜੋ ਲੋੜੀਂਦੀਆਂ ਹੋ ਸਕਦੀਆਂ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 136.66 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 84,565 ਐਕਟਿਵ ਕੇਸ 569 ਦਿਨਾਂ ਸਭ ਤੋਂ ਘੱਟ।
ਐਕਟਿਵ ਕੇਸ ਕੁੱਲ ਕੇਸਾਂ ਦੇ 1% ਤੋਂ ਘੱਟ ਹਨ, ਵਰਤਮਾਨ ਵਿੱਚ 0.24%; ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਘੱਟ।
ਠੀਕ ਹੋਣ ਦੀ ਦਰ ਵਰਤਮਾਨ ਵਿੱਚ 98.38%, ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਅਧਿਕ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 8,706 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 3,41,71,471 ਮਰੀਜ਼ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 7,145 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 0.57% ਹੈ, ਪਿਛਲੇ 75 ਦਿਨਾਂ ਤੋਂ 2% ਤੋਂ ਘੱਟ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ 0.62% ਹੈ; ਪਿਛਲੇ 34 ਦਿਨਾਂ ਤੋਂ 1% ਤੋਂ ਘੱਟ ਹੈ
ਹੁਣ ਤੱਕ ਕੁੱਲ 66.28 ਕਰੋੜ ਟੈਸਟ ਕੀਤੇ ਜਾ ਚੁੱਕੇ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ 19 ਟੀਕਾਕਰਨ : ਭਰਮ ਬਨਾਮ ਤੱਥ
ਕੋਵਿਡ 19 ਟੀਕਾਕਰਨ ਦਾ ਮਰਦਾਂ ਅਤੇ ਔਰਤਾਂ ਵਿੱਚ ਬਾਂਝਪਣ ਦੇ ਨਾਲ ਬਾਰੇ ਕੋਈ ਵਿਗਿਆਨਕ ਸਬੂਤ ਨਹੀਂ ਮਿਲਿਆ ਹੈ
ਐੱਨ ਈ ਜੀ ਵੀ ਏ ਸੀ ਨੇ ਸਾਰੀਆਂ ਦੁੱਧ ਪਿਲਾਉਣ ਵਾਲੀਆਂ ਔਰਤਾਂ ਲਈ ਕੋਵਿਡ 19 ਟੀਕਾਕਰਨ ਦੀ ਸਿਫਾਰਸ਼ ਕੀਤੀ ਹੈ
ਜਣਨ ਉਮਰ ਦੀ ਆਬਾਦੀ ਵਿੱਚ ਕੋਵਿਡ 19 ਟੀਕਾਕਰਨ ਕਾਰਨ ਬਾਂਝਪਣ ਦੇ ਸਬੰਧ ਬਾਰੇ ਕੁਝ ਮੀਡੀਆ ਰਿਪੋਰਟਾਂ ਵਿੱਚ ਚਿੰਤਾ ਪ੍ਰਗਟ ਕੀਤੀ ਗਈ ਹੈ । ਪਿਛਲੇ ਕੁਝ ਦਿਨਾਂ ਵਿੱਚ ਨਰਸਾਂ ਸਮੇਤ ਸਿਹਤ ਸੰਭਾਲ ਕਾਮਿਆਂ ਤੇ ਪਹਿਲੀ ਕਤਾਰ ਦੇ ਕਾਮਿਆਂ ਦੇ ਇੱਕ ਵਰਗ ਵਿੱਚ ਵੱਖ ਵੱਖ ਭਰਮਾਂ ਅਤੇ ਮਿੱਥਾਂ ਨੂੰ ਉਜਾਗਰ ਕੀਤਾ ਗਿਆ ਹੈ । ਅਜਿਹੀ ਗਲਤ ਜਾਣਕਾਰੀ ਅਤੇ ਅਫ਼ਵਾਹਾਂ ਪਹਿਲਾਂ ਵੀ ਪੋਲੀਓ ਅਤੇ ਚੇਚਕ ਰੁਬੇਲਾ ਲਈ ਟੀਕਾਕਰਨ ਮੁਹਿੰਮ ਦੌਰਾਨ ਵੀ ਭਾਈਚਾਰੇ ਵਿੱਚ ਫੈਲਾਈਆਂ ਗਈਆਂ ਸਨ ।
ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਆਪਣੇ ਵੈੱਬਸਾਈਟ  ਉੱਪਰ ਪੋਸਟ ਕੀਤੇ ਐੱਫ ਏ ਕਿਉਜ਼ ਵਿੱਚ ਸੱਪਸ਼ਟ ਕੀਤਾ ਹੈ ਕਿ ਉਪਲਬੱਧ ਟੀਕਿਆਂ ਵਿੱਚੋਂ ਕੋਈ ਵੀ ਜਣਨ ਤੇ ਅਸਰ ਨਹੀਂ ਪਾਉਂਦਾ । ਕਿਉਂਕਿ ਸਾਰੇ ਟੀਕੇ ਤੇ ਉਹਨਾਂ ਦੇ ਹਿੱਸੇ ਪਹਿਲਾਂ ਜਾਨਵਰਾਂ ਤੇ ਟੈਸਟ ਕੀਤੇ ਜਾਂਦੇ ਹਨ ਅਤੇ ਬਾਅਦ ਵਿੱਚ ਮਨੁੱਖਾਂ ਤੇ ਮੁਲਾਂਕਣ ਕੀਤਾ ਜਾਂਦਾ ਹੈ ਕਿ ਕਿਤੇ ਇਹਨਾਂ ਦਾ ਕੋਈ ਕਿਸੇ ਕਿਸਮ ਦਾ ਬੁਰਾ ਅਸਰ ਤਾਂ ਨਹੀਂ ਹੈ । ਟੀਕਿਆਂ ਦੀ ਅਧਿਕਾਰਤ ਵਰਤੋਂ ਕੇਵਲ ਉਹਨਾਂ ਦੀ ਸੁਰੱਖਿਆ ਅਤੇ ਪ੍ਰਭਾਵਸ਼ੀਲਤਾ ਨੂੰ ਯਕੀਨੀ ਬਣਾਉਣ ਤੋਂ ਬਾਅਦ ਹੀ ਦਿੱਤੀ ਜਾਂਦੀ ਹੈ ।
ਹੋਰ ਕੋਵਿਡ 19 ਟੀਕਾਕਰਨ ਨਾਲ ਬਾਂਝਪਣ ਹੋਣ ਬਾਰੇ ਪ੍ਰਚਲਿਤ ਮਿੱਥ ਤੇ ਕਾਬੂ ਪਾਉਣ ਲਈ ਭਾਰਤ ਸਰਕਾਰ ਨੇ ਸੱਪਸ਼ਟ ਕੀਤਾ ਹੈ  ਕਿ ਕੋਵਿਡ 19 ਕਾਰਨ ਔਰਤਾਂ ਅਤੇ ਮਰਦਾਂ ਵਿੱਚ ਬਾਂਝਪਣ ਹੋਣ ਦੇ ਕਾਰਨਾਂ ਦਾ ਕੋਈ ਵਿਗਿਆਨਕ ਸਬੂਤ ਨਹੀਂ ਹੈ । ਟੀਕੇ ਸੁਰੱਖਿਅਤ ਅਤੇ ਪ੍ਰਭਾਵਸ਼ਾਲੀ ਹਨ ।
ਕੋਵਿਡ 19 ਲਈ ਟੀਕਾ ਪ੍ਰਸ਼ਾਸਨ ਬਾਰੇ ਕੌਮੀ ਮਾਹਿਰ ਗਰੁੱਪ ਨੇ ਸਾਰੀਆਂ ਦੁੱਧ ਪਿਆਉਂਦੀਆਂ ਔਰਤਾਂ ਲਈ ਕੋਵਿਡ 19 ਟੀਕਾਕਰਨ ਦੀ ਸਿਫਾਰਸ਼ ਕੀਤੀ ਹੈ ਅਤੇ ਇਸ ਨੂੰ ਸੁਰੱਖਿਅਤ ਦੱਸਦਿਆਂ ਕਿਹਾ ਹੈ ਕਿ ਟੀਕਾਕਰਨ ਤੋਂ ਪਹਿਲਾਂ ਜਾਂ ਬਾਅਦ ਦੁੱਧ ਚੁੰਘਾਉਣ ਨੂੰ ਰੋਕਣ ਜਾਂ ਬੰਦ ਕਰਨ ਦੀ ਕੋਈ ਲੋੜ ਨਹੀਂ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦੇਸ਼ ਦੇ ਪੁਲਿਸ ਡਾਇਰੈਕਟਰ ਜਨਰਲਾਂ/ਪੁਲਿਸ ਇੰਸਪੈਕਟਰ ਜਨਰਲਾਂ ਦੀ ਕਾਨਫਰੰਸ – 2021 ’ਚ ਹਿੱਸਾ ਲਿਆ
ਮਾਣਯੋਗ ਪ੍ਰਧਾਨ ਮੰਤਰੀ ਨੇ 20–21 ਨਵੰਬਰ, 2021 ਨੂੰ ਲਖਨਊ ਵਿਖੇ ਪੁਲਿਸ ਡਾਇਰੈਕਟਰ ਜਨਰਲਾਂ/ਪੁਲਿਸ ਇੰਸਪੈਕਟਰ ਜਨਰਲਾਂ ਦੀ 56ਵੀਂ ਕਾਨਫਰੰਸ ’ਚ ਹਿੱਸਾ ਲਿਆ। ਲਖਨਊ ਵਿਖੇ ਹੋਈ ਇਸ ਕਾਨਫਰੰਸ ’ਚ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ 62 ਪੁਲਿਸ ਡਾਇਰੈਕਟਰ ਜਨਰਲਾਂ/ਪੁਲਿਸ ਇੰਸਪੈਕਟਰ ਜਨਰਲਾਂ ਅਤੇ ਸੀਏਪੀਐੱਫਜ਼/ਸੀਪੀਓਜ਼  ਦੇ ਡਾਇਰੈਕਟਰ ਜਨਰਲਾਂ ਨੇ ਸ਼ਿਰਕਤ ਕੀਤੀ। ਵਿਭਿੰਨ ਰੈਂਕਸ ਦੇ 400 ਤੋਂ ਵੱਧ ਅਧਿਕਾਰੀਆਂ ਨੇ ਦੇਸ਼ ਭਰ ਦੇ IB ਦਫ਼ਤਰਾਂ ਤੋਂ ਇਸ ਕਾਨਫਰੰਸ ’ਚ ਵਰਚੁਅਲੀ ਭਾਗ ਲਿਆ।
ਪ੍ਰਧਾਨ ਮੰਤਰੀ ਨੇ ਕਾਨਫਰੰਸ ਦੌਰਾਨ ਵਿਚਾਰ-ਵਟਾਂਦਰੇ ’ਚ ਹਿੱਸਾ ਲਿਆ ਅਤੇ ਕੀਮਤੀ ਸੁਝਾਅ ਦਿੱਤੇ। ਕਾਨਫਰੰਸ ਦੀ ਸ਼ੁਰੂਆਤ ਵਿੱਚ, ਰਾਸ਼ਟਰੀ ਸੁਰੱਖਿਆ ਦੇ ਮੁੱਖ ਪਹਿਲੂਆਂ ਜਿਵੇਂ ਕਿ ਜੇਲ੍ਹ ਸੁਧਾਰ, ਅਤਿਵਾਦ, ਖੱਬੇ ਪੱਖੀ ਅਤਿਵਾਦ, ਸਾਈਬਰ-ਅਪਰਾਧ, ਨਸ਼ੀਲੇ ਪਦਾਰਥਾਂ ਦੀ ਤਸਕਰੀ, ਗ਼ੈਰ-ਸਰਕਾਰੀ ਸੰਗਠਨਾਂ ਦੀ ਵਿਦੇਸ਼ੀ ਫੰਡਿੰਗ, ਡ੍ਰੋਨ ਨਾਲ ਸਬੰਧਿਤ ਮਾਮਲਿਆਂ, ਸਰਹੱਦੀ ਪਿੰਡਾਂ ਦੇ ਵਿਕਾਸ ਆਦਿ 'ਤੇ ਚਰਚਾ ਕਰਨ ਲਈ ਡੀਜੀਐੱਸਪੀ ਦੇ ਵੱਖ-ਵੱਖ ਕੋਰ ਗਰੁੱਪ ਬਣਾਏ ਗਏ ਸਨ।
ਅੱਜ ਦੁਪਹਿਰ ਕਾਨਫਰੰਸ ਦੇ ਸਮਾਪਤੀ ਸੈਸ਼ਨ ਨੂੰ ਸੰਬੋਧਨ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਪੁਲਿਸ ਨਾਲ ਸਬੰਧਿਤ ਸਾਰੀਆਂ ਘਟਨਾਵਾਂ ਦੇ ਵਿਸ਼ਲੇਸ਼ਣ ਅਤੇ ਕੇਸ ਅਧਿਐਨ ਵਿਕਸਿਤ ਕਰਨ ਦਾ ਸੱਦਾ ਦਿੱਤਾ, ਤਾਂ ਜੋ ਇਸ ਨੂੰ ਇੱਕ ਸੰਸਥਾਗਤ ਸਿਖਲਾਈ ਵਿਧੀ ਬਣਾਇਆ ਜਾ ਸਕੇ। ਉਨ੍ਹਾਂ ਕਾਨਫਰੰਸ ਦੇ ਹਾਈਬ੍ਰਿਡ ਫਾਰਮੈਟ ਦੀ ਸ਼ਲਾਘਾ ਕੀਤੀ ਕਿਉਂਕਿ ਇਹ ਵੱਖ-ਵੱਖ ਰੈਂਕਾਂ ਵਿਚਕਾਰ ਮੁਕਤ ਪ੍ਰਵਾਹ ਜਾਣਕਾਰੀ ਦੀ ਆਗਿਆ ਦਿੰਦੀ ਹੈ। ਉਨ੍ਹਾਂ ਅੰਤਰ-ਸੰਚਾਲਿਤ ਟੈਕਨੋਲੋਜੀਆਂ ਦੇ ਵਿਕਾਸ ਦਾ ਸੁਝਾਅ ਦਿੱਤਾ ਜਿਸ ਨਾਲ ਦੇਸ਼ ਭਰ ਦੇ ਪੁਲਿਸ ਬਲਾਂ ਨੂੰ ਲਾਭ ਹੋਵੇਗਾ। ਉਨ੍ਹਾਂ ਨੇ ਜ਼ਮੀਨੀ ਪੱਧਰ ਦੀਆਂ ਪੁਲਿਸਿੰਗ ਜ਼ਰੂਰਤਾਂ ਲਈ ਭਵਿੱਖ ਦੀਆਂ ਤਕਨੀਕਾਂ ਨੂੰ ਅਪਣਾਉਣ ਹਿਤ ਕੇਂਦਰੀ ਗ੍ਰਹਿ ਮੰਤਰੀ ਦੀ ਅਗਵਾਈ ਹੇਠ ਇੱਕ ਉੱਚ-ਸ਼ਕਤੀ ਵਾਲਾ ਪੁਲਿਸ ਟੈਕਨੋਲੋਜੀ ਮਿਸ਼ਨ ਗਠਿਤ ਕਰਨ ਦਾ ਸੱਦਾ ਦਿੱਤਾ। ਆਮ ਲੋਕਾਂ ਦੇ ਜੀਵਨ ਵਿੱਚ ਟੈਕਨੋਲੋਜੀ ਦੇ ਮਹੱਤਵ ਦਾ ਹਵਾਲਾ ਦਿੰਦਿਆਂ ਪ੍ਰਧਾਨ ਮੰਤਰੀ ਨੇ CoWIN, GeM ਅਤੇ UPI ਦੀਆਂ ਉਦਾਹਰਣਾਂ ਦਿੱਤੀਆਂ। ਉਨ੍ਹਾਂ ਆਮ ਲੋਕਾਂ, ਖਾਸ ਕਰਕੇ ਕੋਵਿਡ ਤੋਂ ਬਾਅਦ ਪੁਲਿਸ ਦੇ ਰਵੱਈਏ ਵਿੱਚ ਸਕਾਰਾਤਮਕ ਤਬਦੀਲੀ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਲੋਕਾਂ ਦੇ ਭਲੇ ਲਈ ਡ੍ਰੋਨ ਤਕਨੀਕ ਦੀ ਸਕਾਰਾਤਮਕ ਵਰਤੋਂ ਦਾ ਸੁਝਾਅ ਵੀ ਦਿੱਤਾ। ਉਨ੍ਹਾਂ 2014 ਵਿੱਚ ਪੇਸ਼ ਕੀਤੇ ਸਮਾਰਟ ਪੁਲਿਸਿੰਗ ਸੰਕਲਪ ਦੀ ਸਮੀਖਿਆ 'ਤੇ ਜ਼ੋਰ ਦਿੱਤਾ ਅਤੇ ਪੁਲਿਸ ਬਲਾਂ ਵਿੱਚ ਇਸ ਦੇ ਨਿਰੰਤਰ ਪਰਿਵਰਤਨ ਅਤੇ ਸੰਸਥਾਗਤ ਕਰਨ ਲਈ ਇੱਕ ਰੂਪ–ਰੇਖਾ ਦੇ ਵਿਕਾਸ ਦਾ ਸੁਝਾਅ ਦਿੱਤਾ। ਪੁਲਿਸ ਨੂੰ ਦਰਪੇਸ਼ ਕੁਝ ਰੁਟੀਨ ਚੁਣੌਤੀਆਂ ਨਾਲ ਨਜਿੱਠਣ ਲਈ, ਉਨ੍ਹਾਂ ਹੈਕਾਥੌਨ ਦੁਆਰਾ ਤਕਨੀਕੀ ਹੱਲ ਲੱਭਣ ਲਈ ਉੱਚ ਯੋਗਤਾ ਪ੍ਰਾਪਤ ਨੌਜਵਾਨਾਂ ਨੂੰ ਸ਼ਾਮਲ ਕਰਨ ਦੀ ਅਪੀਲ ਕੀਤੀ।
ਪ੍ਰਧਾਨ ਮੰਤਰੀ ਨੇ ਆਈ.ਬੀ. ਦੇ ਕਰਮਚਾਰੀਆਂ ਨੂੰ ਵਿਸ਼ੇਸ਼ ਸੇਵਾ ਲਈ ਰਾਸ਼ਟਰਪਤੀ ਪੁਲਿਸ ਮੈਡਲ ਨਾਲ ਵੀ ਸਨਮਾਨਿਤ ਕੀਤਾ। ਪਹਿਲੀ ਵਾਰ, ਪ੍ਰਧਾਨ ਮੰਤਰੀ ਦੇ ਨਿਰਦੇਸ਼ਾਂ ਅਨੁਸਾਰ, ਵੱਖ-ਵੱਖ ਰਾਜਾਂ ਦੇ ਆਈਪੀਐੱਸ ਅਧਿਕਾਰੀਆਂ ਨੇ ਸਮਕਾਲੀ ਸੁਰੱਖਿਆ ਮੁੱਦਿਆਂ 'ਤੇ ਲੇਖ ਪੇਸ਼ ਕੀਤੇ, ਜਿਸ ਨੇ ਕਾਨਫਰੰਸ ਨੂੰ ਹੋਰ ਮਹੱਤਵ ਦਿੱਤਾ।
ਇਸ ਤੋਂ ਪਹਿਲਾਂ, 19 ਨਵੰਬਰ, 2021 ਨੂੰ ਕੇਂਦਰੀ ਗ੍ਰਹਿ ਮੰਤਰੀ ਦੁਆਰਾ ਕਾਨਫਰੰਸ ਦਾ ਉਦਘਾਟਨ ਕੀਤਾ ਗਿਆ ਸੀ, ਜਿਸ ਵਿੱਚ ਉਨ੍ਹਾਂ ਨੇ ਦੇਸ਼ ਦੇ ਤਿੰਨ-ਸਰਵੋਤਮ ਪੁਲਿਸ ਸਟੇਸ਼ਨਾਂ ਨੂੰ ਟਰਾਫੀਆਂ ਨਾਲ ਸਨਮਾਨਿਤ ਕੀਤਾ ਸੀ। ਗ੍ਰਹਿ ਮੰਤਰੀ ਨੇ ਸਾਰੇ ਵਿਚਾਰ-ਵਟਾਂਦਰਿਆਂ ਵਿੱਚ ਹਿੱਸਾ ਲਿਆ ਅਤੇ ਆਪਣੇ ਕੀਮਤੀ ਸੁਝਾਅ ਦਿੱਤੇ ਅਤੇ ਮਾਰਗ–ਦਰਸ਼ਨ ਕੀਤਾ।
ਉਪ ਰਾਸ਼ਟਰਪਤੀ ਸਕੱਤਰੇਤ
'ਭਾਰਤ ਦੀ ਸਭਿਅਤਾ ਦਾ ਸਿਧਾਂਤ ਸਾਨੂੰ ਸਮਾਜ ਨੂੰ ਜਿੰਨਾ ਹੋ ਸਕੇ ਵਾਪਸ ਦੇਣਾ ਸਿਖਾਉਂਦਾ ਹੈ': ਉਪ ਰਾਸ਼ਟਰਪਤੀ ਉਪ ਰਾਸ਼ਟਰਪਤੀ ਨੇ ਭਗਵਾਨ ਮਹਾਵੀਰ ਕੈਂਸਰ ਹਸਪਤਾਲ, ਜੈਪੁਰ ਦੇ ਸਿਲਵਰ ਜੁਬਲੀ ਸਮਾਰੋਹ ਨੂੰ ਸੰਬੋਧਨ ਕੀਤਾ
ਉਪ ਰਾਸ਼ਟਰਪਤੀ, ਸ਼੍ਰੀ ਜਗਦੀਪ ਧਨਖੜ ਨੇ ਅੱਜ ਕਿਹਾ ਕਿ "ਭਾਰਤ ਦੀ ਸਭਿਅਤਾ ਦਾ ਸਿਧਾਂਤ ਸਾਨੂੰ ਸਮਾਜ ਨੂੰ ਜਿੰਨਾ ਹੋ ਸਕੇ ਵਾਪਸ ਦੇਣਾ ਸਿਖਾਉਂਦਾ ਹੈ", ਅਤੇ ਸਮਾਜ ਦੇ ਲੋੜਵੰਦ ਅਤੇ ਪਛੜੇ ਵਰਗਾਂ ਦੀ ਮਦਦ ਕਰਨ ਲਈ ਲੋਕਾਂ ਨੂੰ ਆਪਣਾ ਕੁਝ ਸਮਾਂ ਦੇਣ ਦੀ ਤਾਕੀਦ ਕੀਤੀ। ਉਨ੍ਹਾਂ ਕਿਹਾ “ਗਰੀਬਾਂ ਦੇ ਹੰਝੂ ਪੂੰਝਣਾ ਹਰ ਕਿਸੇ ਦਾ ਕੰਮ ਹੈ ਕਿਉਂਕਿ ਇਹ ਸਾਡੇ ਸਿਰਜਣਹਾਰ ਦੁਆਰਾ ਦਿੱਤਾ ਗਿਆ ਹੁਕਮ ਹੈ। ਜੇਕਰ ਤੁਸੀਂ ਦਿੰਦੇ ਹੋ, ਤਾਂ ਤੁਹਾਨੂੰ ਬਹੁਤ ਲਾਭ ਹੁੰਦਾ ਹੈ।”
ਸ਼੍ਰੀ ਧਨਖੜ ਜੈਪੁਰ ਵਿੱਚ ਭਗਵਾਨ ਮਹਾਵੀਰ ਕੈਂਸਰ ਹਸਪਤਾਲ ਅਤੇ ਖੋਜ ਕੇਂਦਰ  ਦੇ ਸਿਲਵਰ ਜੁਬਲੀ ਸਮਾਰੋਹ ਨੂੰ ਸੰਬੋਧਨ ਕਰ ਰਹੇ ਸਨ। ਉਨ੍ਹਾਂ ਹਸਪਤਾਲ ਦੀ ਸਮਾਜ ਪ੍ਰਤੀ ਸੇਵਾ ਕਰਨ, ਕੈਂਸਰ ਵਿਸ਼ੇਸ਼ਤਾਵਾਂ ਵਿੱਚ ਉੱਤਮਤਾ ਅਤੇ ਇਸਦੇ ਵਿਸ਼ਵ ਪੱਧਰੀ ਬੁਨਿਆਦੀ ਢਾਂਚੇ ਲਈ ਸ਼ਲਾਘਾ ਕੀਤੀ। ਉਨ੍ਹਾਂ ਕਿਹਾ ਕਿ ਬੁਨਿਆਦੀ ਢਾਂਚਾ ਬਣਾਉਣਾ ਮੁਕਾਬਲਤਨ ਅਸਾਨ ਹੈ, ਪਰ ਕੈਂਸਰ ਦੇ ਮਰੀਜ਼ਾਂ ਨੂੰ ਮਿਆਰੀ ਦੇਖਭਾਲ਼ ਪ੍ਰਦਾਨ ਕਰਨ ਲਈ ਮਿਆਰੀ ਮਨੁੱਖੀ ਸੰਸਾਧਨ, ਨਵੀਨਤਮ ਟੈਕਨੋਲੋਜੀ, ਭਰੋਸੇਯੋਗਤਾ ਅਤੇ ਭਾਵਨਾਤਮਕ ਵਚਨਬੱਧਤਾ ਦੀ ਲੋੜ ਹੁੰਦੀ ਹੈ।
ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਸਾਬਕਾ ਉਪ ਰਾਸ਼ਟਰਪਤੀ ਭੈਰੋਂ ਸਿੰਘ ਸ਼ੇਖਾਵਤ ਜੀ ਦੇ ਆਸ਼ੀਰਵਾਦ ਨਾਲ ਸ਼ੁਰੂ ਹੋਈ ਇਹ ਸੰਸਥਾ 50 ਬਿਸਤਰਿਆਂ ਤੋਂ ਸ਼ੁਰੂ ਹੋ ਕੇ 300 ਬਿਸਤਰਿਆਂ ਵਾਲੇ ਇੱਕ ਮਾਨਤਾ ਪ੍ਰਾਪਤ ਸੁਪਰ ਸਪੈਸ਼ਲਿਟੀ ਹਸਪਤਾਲ ਦੇ ਰੂਪ ਵਿੱਚ ਲਗਾਤਾਰ ਯਾਤਰਾ ਕਰ ਰਹੀ ਹੈ।
ਇਹ ਦੇਖਦੇ ਹੋਏ ਕਿ ਕੈਂਸਰ ਦੀ ਬਿਮਾਰੀ ਪਰਿਵਾਰਾਂ 'ਤੇ ਕਿਵੇਂ ਮਾੜਾ ਪ੍ਰਭਾਵ ਪਾਉਂਦੀ ਹੈ, ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਜਦੋਂ ਰੋਟੀ ਕਮਾਉਣ ਵਾਲਾ ਇਕੋ-ਇੱਕ ਜੀਅ ਪ੍ਰਭਾਵਿਤ ਹੁੰਦਾ ਹੈ, ਤਾਂ "ਬੱਚਿਆਂ 'ਤੇ ਇਸਦਾ ਜਿਸ ਤਰ੍ਹਾਂ ਦਾ ਪ੍ਰਭਾਵ ਪੈਂਦਾ ਹੈ, ਉਹ ਕਲਪਨਾਯੋਗ ਨਹੀਂ ਹੈ।” ਉਨ੍ਹਾਂ ਨੇ ਗਰੀਬਾਂ ਅਤੇ ਲੋੜਵੰਦਾਂ ਨੂੰ ਮਿਆਰੀ ਅਤੇ ਕਿਫਾਇਤੀ ਸਿਹਤ ਸੇਵਾਵਾਂ ਪ੍ਰਦਾਨ ਕਰਨ ਲਈ ਆਯੁਸ਼ਮਾਨ ਭਾਰਤ ਦੀ ਵਿਸ਼ਾਲ ਪਹਿਲ ਦੀ ਸ਼ਲਾਘਾ ਕੀਤੀ।
ਸ਼੍ਰੀ ਨਵਰਤਨ ਕੋਠਾਰੀ, ਚੇਅਰਮੈਨ, ਬੀਐੱਮਸੀਐੱਚਆਰਸੀ, ਸੁਸ਼੍ਰੀ ਅਨੀਲਾ ਕੋਠਾਰੀ, ਸੀਨੀਅਰ ਵਾਈਸ ਚੇਅਰਮੈਨ, ਬੀਐੱਮਸੀਐੱਚਆਰਸੀ, ਸ਼੍ਰੀ ਵਿਮਲ ਚੰਦ ਸੁਰਾਣਾ, ਮੈਨੇਜਿੰਗ ਟਰੱਸਟੀ, ਬੀਐੱਮਸੀਐੱਚਆਰਸੀ, ਮੇਜਰ ਜਨਰਲ  ਐੱਸਸੀ ਪਾਰੀਕ, ਕਾਰਜਕਾਰੀ ਡਾਇਰੈਕਟਰ ਅਤੇ ਹੋਰ ਪਤਵੰਤੇ ਇਸ ਸਮਾਗਮ ਵਿੱਚ ਸ਼ਾਮਲ ਹੋਏ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੋਵਿਡ-19 ਜਿਹੀਆਂ ਇਨਫੈਕਸ਼ਨ ਸਕ੍ਰਿਸ਼ਨਾਂ ਨੂੰ ਠੋਸ ਰੂਪ ਦੇਣ ਵਾਲਾ ਕਨਸਤਰ ਬੈਗ ਕੋਵਿਡ-19 ਦੇ ਇਲਾਜ਼ ਵਿੱਚ ਲਗੇ ਸਿਹਤ ਕਾਮਿਆਂ ਨੂੰ ਇਸਦੇ ਲਾਗ ਦੇ ਜ਼ੋਖਮ ਤੋਂ ਬਚਾ ਸਕਦਾ ਹੈ
ਕੋਵਿਡ-19, ਟੀਬੀ, ਅਤੇ ਇਨਫਲੂਐਨਜ਼ਾ ਜਿਹੇ ਇਨਫੈਕਸ਼ਨ ਰੋਗਾਂ ਤੋਂ ਹੋਣ ਵਾਲੇ ਇਨਫੈਕਸ਼ਨ ਸਕ੍ਰਿਸ਼ਨ ਅਜਿਹੇ ਮਰੀਜ਼ਾਂ ਦੇ ਇਲਾਜ਼ ਵਿੱਚ ਲੱਗੇ ਸਿਹਤ ਕਰਮਚਾਰੀਆਂ ਦੇ ਲਈ ਉਚ ਜੋਖਮ ਦੇ ਹਾਲਾਤ ਪੈਦਾ ਕਰਦੇ ਹਨ। ਕਚਰਾ ਸੰਭਾਲ਼ਣ ਵੇਲੇ ਉੱਚ-ਜੋਖਮ ਦੀ ਹਾਲਤ ਨੂੰ ਕਨਸਤਰ ਬੈਗ ਨਾਲ ਜਲਦੀ ਕਾਬੂ ਕੀਤਾ ਜਾ ਸਕਦਾ ਹੈ। ਇਹ ਬੈਗ ਇਨਫੈਕਸ਼ਨ ਸਕ੍ਰਿਸ਼ਨ ਨੂੰ ਤੇਜ਼ੀ ਨਾਲ ਥੋੜ ਰੂਪ ਪ੍ਰਦਾਨ ਕਰਦਾ ਹੈ ਜਿਸ ਨਾਲ ਇਨਫੈਕਸ਼ਨ ਸਕ੍ਰਿਸ਼ਨ ਦਾ ਨਿਪਟਾਰਾ ਵਧੇਰੇ ਸੁਰੱਖਿਅਤ ਹੋ ਜਾਂਦਾ ਹੈ।
ਸਾਹ ਦੀਆਂ ਇਨਫੈਕਸ਼ਨ ਸਕ੍ਰਿਸ਼ਨਾਂ ਦੇ ਸੁਰੱਖਿਅਤ ਪ੍ਰਬੰਧਨ ਲਈ, ਭਾਰਤ ਸਰਕਾਰ ਦੇ ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ ਅਧੀਨ ਇੱਕ ਖੁਦਮੁਖਤਿਆਰੀ ਸੰਸਥਾ, ਸ਼੍ਰੀ ਚਿਤਰਾ ਤਿਰੂਨਲ ਇੰਸਟੀਟਿਊਟ ਫਾਰ ਮੈਡੀਕਲ ਸਾਇੰਸਜ਼ ਐਂਡ ਟੈਕਨੋਲੋਜੀ  ਦੇ ਖੋਜਕਰਤਾਵਾਂ ਨੇ ਆਈਸੀਯੂ ਦੇ ਮਰੀਜ਼ਾਂ ਜਾਂ ਸਾਹ ਵਾਲੇ ਪ੍ਰੇਸ਼ਾਨੀ ਭਰੇ ਵਾਰਡਾਂ ਵਿੱਚ ਇਨਫੈਕਸ਼ਨ ਸਕ੍ਰਿਸ਼ਨਾਂ ਦੇ ਸੁਰੱਖਿਅਤ ਪ੍ਰਬੰਧਨ ਲਈ ਇੱਕ ਢੰਗ ਲਿਆਂਦਾ ਹੈ। ਉਨ੍ਹਾਂ ਨੇ ਇੱਕ ਪ੍ਰਭਾਵਸ਼ਾਲੀ ਰੋਗਾਣੂ-ਮੁਕਤ ਰੱਖਣ ਵਾਲੀ ਸੁਪਰ-ਜਜ਼ਬ ਪਦਾਰਥਾਂ ਵਾਲੇ ਕਨਸਤਰ ਬੈਗ ਵਿਕਸਿਤ ਕੀਤੇ ਹਨ, ਜਿਸਦਾ ਨਾਮ ਹੈ “ਐਕਰੀਲੋਸਰਬ”।
ਕਨਸਤਰ ਬੈਗ 500 ਮਿਲੀਲੀਟਰ ਸਕ੍ਰਿਸ਼ਨਾਂ ਜਜ਼ਬ ਕਰ ਸਕਦੇ ਹਨ ਅਤੇ ਇਸ ਨੂੰ ਤੁਰੰਤ ਠੋਸ ਕਰ ਸਕਦੇ ਹਨ। ਇਸਤੋਂ ਇਲਾਵਾ, ਕੀਟਾਣੂਨਾਸ਼ਕਾਂ ਦੀ ਮੌਜੂਦਗੀ ਦੇ ਕਾਰਨ ਸਮੁੱਚੀ ਪ੍ਰਣਾਲੀ ਨੂੰ ਬਿਨਾਂ ਕਿਸੇ ਸਮੇਂ ਦੇ ਕੀਟਾਣੁ ਰਹਿਤ ਕੀਤਾ ਜਾਵੇਗਾ। ਲਾਈਨਰ ਸੰਰਚਨਾ ਵਿੱਚ ਇੱਕ ਪੇਟੈਂਟ ਡਿਜ਼ਾਈਨ ਹੈ ਜੋ ਪ੍ਰਗਤੀਸ਼ੀਲ ਸ਼ੋਸ਼ਕ ਉਪਲਬਧਤਾ ਨੂੰ ਉੱਪਰ ਵੱਲ ਲੈ ਜਾਣ ਦੀ ਮਨਜੂਰੀ ਦਿੰਦਾ ਹੈ। ਇਨ੍ਹਾਂ ਥੈਲੀਆਂ ਦੇ ਅੰਦਰ ਜਮਾਉਣ ਵਾਲੇ  ਅਤੇ ਤਤਕਾਲ ਰੋਗਾਣੂ-ਮੁਕਤ ਕਰਨ ਦੇ ਤੱਤ ਹਨ, ਜੋ ਸਕ੍ਰਿਸ਼ਨਾਂ ਦੇ ਰਿਸਣ ਨੂੰ ਰੋਕ ਕੇ ਅਤੇ ਐਰੋਸੋਲ ਦੇ ਗਠਨ ਨਾਲ ਸੈਕੰਡਰੀ ਇਨਫੈਕਸ਼ਨਾਂ ਦੇ ਜੋਖਮ ਨੂੰ ਖ਼ਤਮ ਕਰ ਦਿੰਦਾ ਹੈ। ਇਸ ਨਾਲ ਸਿਹਤ ਕਰਮਚਾਰੀਆਂ ਦਾ ਇਨਫੈਕਸ਼ਨ ਤੋਂ ਬਚਾਵ ਹੋ ਸਕਦਾ ਹੈ ਅਤੇ ਇਸ ਨਾਲ ਕੰਮ ਵਾਲੀ ਥਾਂ ਦੇ ਸੁਰੱਖਿਅਤ ਪ੍ਰਬੰਧਨ ਨੂੰ ਵਧਾਵਾ ਮਿਲਦਾ ਹੈ। ਕਨਸਤਰ ਬੈਗ ਇੱਕ ਅਨੁਕੂਲਣ ਯੋਗ ਸੀਲ੍ਰ ਬੈਗ ਵਿੱਚ ਬੰਦ ਹੁੰਦੇ ਹਨ ਜੋ ਰਿਸਣ ਮੁਕਤ ਡੀਕਨਟੈਮੀਨੇਟਡ ਜੈਵਿਕ ਮੈਡੀਕਲ ਰਹਿੰਦ-ਖੂੰਹਦ ਦੇ ਰੂਪ ਵਿੱਚ ਪੈਕ ਕੀਤੇ ਜਾ ਸਕਦੇ ਹਨ। ਇਸ ਕਨਸਤਰ ਬੈਗ ਦੀ ਪਰਖ ਅੰਤਰਰਾਸ਼ਟਰੀ ਮਾਪਦੰਡਾਂ ਅਨੁਸਾਰ ਕੀਤੀ ਗਈ ਹੈ।
ਐੱਸਸੀਟੀਐੱਮਐੱਸਟੀ ਦੀ ਟੀਮ ਜਿਸ ਨੇ ਇਹ ਤਕਨਾਲੋਜੀ ਬਣਾਈ ਹੈ ਉਸ ਵਿੱਚ ਜੈਵ-ਪਦਾਰਥਕ ਵਿਗਿਆਨੀ ਅਤੇ ਡਾਕਟਰ ਸ਼ਾਮਲ ਹਨ – ਡਾ. ਮੰਜੂ , ਸੀਨੀਅਰ ਡਾ. ਮਨੋਜ ਕਾਮਥ, ਡਾ. ਆਸ਼ਾ ਕਿਸ਼ੋਰ, ਡਾ. ਅਜੈ ਪ੍ਰਸਾਦ ਰਿਸ਼ੀ ਆਦਿ। ਐਕਰਿਲੋਸੋਰਬ ਸਕਸ਼ਨ ਕਨਸਤਰ ਲਾਈਨਰ  ਬੈਗ ਦੀ ਜਾਣਕਾਰੀ ਰੋਮਸੰਸ ਸਾਈਟੀਫਿਕ ਐਂਡ ਸਰਜੀਕਲ ਪ੍ਰਾਈਵੇਟ ਲਿਮਟਡ ਨੂੰ ਇਸਦੇ ਨਿਰਮਾਣ ਅਤੇ ਤਤਕਾਲ ਮਾਰਕੀਟਿੰਗ ਦੇ ਲਈ ਦਿੱਤੀ ਗਈ ਹੈ। ਹਰ ਕਨਸਤਰ ਲਾਈਨਰ ਬੈਗ ਦੀ ਕੀਮਤ ਲਗਭਗ 100 ਰੁਪਏ ਹੋਵੇਗੀ।
ਰੋਮਸੰਸ ਸਾਈਟੀਫਿਕ ਐਂਡ ਸਰਜੀਕਲ ਪ੍ਰਾਈਵੇਟ ਲਿਮਟਡ ਕੰਪਨੀ ਉੱਤਰ ਪ੍ਰਦੇਸ਼ ਵਿੱਚ ਸਥਿਤ ਹੈ ਜੋ ਬਾਜ਼ਾਰ ਵਿੱਚ 200 ਤੋਂ ਵੱਧ ਉਤਪਾਦਾਂ ਦੇ ਨਾਲ ਮੈਡੀਕਲ ਉਪਕਰਣ ਨਿਰਮਾਣ ਖੇਤਰ ਵਿੱਚ ਇੱਕ ਵੱਡੀ ਕੰਪਨੀ ਹੈ। ਇਸ ਕੰਪਨੀ ਦੇ ਕੋਲ ਡਿਸਪੋਜ਼ੇਬਲ ਮੈਡੀਕਲ ਅਤੇ ਸਰਜੀਕਲ ਉਪਕਰਣਾਂ ਦੇ ਖੇਤਰ ਵਿੱਚ ਨਿਰਮਾਣ ਦੀ ਅੱਧੀ ਸਦੀ ਦੀ ਮੁਹਾਰਤ ਹੈ ਅਤੇ ਮੈਡੀਕਲ ਉਪਕਰਣ ਖੇਤਰ ਵਿੱਚ ਇਹ ਇੱਕ ਪ੍ਰਮੁੱਖ ਬ੍ਰਾਂਡ ਹੈ। ਇਸ ਕੰਪਨੀ ਦੇ ਉਤਪਾਦਾਂ ਦੀ ਦੁਨੀਆਂ ਦੇ 65 ਦੇਸ਼ਾਂ ਵਿੱਚ ਵੰਡ ਹੁੰਦੀ ਹੈ। ਗੁਣਵਤਾ ਇਸ ਕੰਪਨੀ ਦਾ ਮੁੱਖ ਆਦਰਸ਼ ਸ਼ਬਦ ਹੈ, ਜੋ ਇਸਦੇ ਕਈ ਉਤਪਾਦਾਂ ਦੇ ਲਈ ਮਿਲੇ ਆਈਐੱਸਓ ਅਤੇ ਸੀਈ ਸਰਟੀਫਿਕੇਟਾਂ ਤੋਂ ਸਪਸ਼ਟ ਹੈ।
ਇਨ-ਹਾਉਸ ਡਿਜ਼ਾਈਨ ਕੀਤੇ ਗਏ ਸਕਸ਼ਨਕਨਸਤਰ ਲਾਈਨਰ ਬੈਗਾਂ ਦਾ ਖੇਤਰ ਟਰਾਇਲ ਐੱਸਸੀਟੀਐੱਮਐੱਸਟੀ ਵਿੱਚ ਕੀਤਾ ਜਾ ਰਿਹਾ ਹੈ।
ਇਸ ਸਬੰਧੀ ਵਧੇਰੇ ਜਾਣਕਾਰੀ ਦੇ ਲਈ ਡਾ. ਮਨੋਜ ਕਾਮਥ ਨਾਲ  ਸੰਪਰਕ ਕਰੋ।
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਨੇ ਇੰਡੀਆ ਰੈੰਕਿੰਗਸ 2021 ਜਾਰੀ ਕੀਤੀ
ਇੰਡੀਆ ਰੈੰਕਿੰਗ ਢਾਂਚਾ ਵਿਸ਼ਵੀ ਸਿੱਖਿਆ ਦ੍ਰਿਸ਼ ਵਿੱਚ ਯੋਗਦਾਨ ਪਾਏਗਾ — ਸ਼੍ਰੀ ਧਰਮੇਂਦਰ ਪ੍ਰਧਾਨ
ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਖੇਤਰੀ ਰੈੰਕਿੰਗ ਢਾਂਚੇ ਲਈ ਅਪੀਲ ਕੀਤੀ
ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਇੱਥੇ ਨੈਸ਼ਨਲ ਇੰਸਟੀਚਿਊਸ਼ਨਲ ਰੈੰਕਿੰਗ ਫਰੇਮਵਰਕ ਦੁਆਰਾ ਸ਼ੁਰੂ ਕੀਤੀ ਇੰਡੀਆ ਰੈੰਕਿੰਗਸ 2021 ਜਾਰੀ ਕੀਤੀ । ਸ਼੍ਰੀਮਤੀ ਅਨਪੂਰਣਾ ਦੇਵੀ , ਰਾਜ ਮੰਤਰੀ , ਡਾਕਟਰ ਸੁਭਾਸ਼ ਸਰਕਾਰ , ਐੱਮ ਓ ਈ ਲਈ ਰਾਜ ਮੰਤਰੀ , ਡਾਕਟਰ ਰਾਜਕੁਮਾਰ ਰੰਜਨ ਸਿੰਘ , ਰਾਜ ਮੰਤਰੀ , ਸ਼੍ਰੀ ਅਮਿਤ ਖਰੇ , ਸਕੱਤਰ  , ਪ੍ਰੋਫੈਸਰ ਡੀ ਪੀ ਸਿੰਘ , ਚੇਅਰਮੈਨ , ਯੂ ਜੀ ਸੀ , ਪ੍ਰੋਫੈਸਰ ਅਨਿਲ ਸਹਿਸਰਾਬੁਧੇ , ਚੇਅਰਮੈਨ ਏ ਆਈ ਸੀ ਟੀ ਈ , ਪ੍ਰੋਫੈਸਰ ਕੇ ਕੇ ਅਗਰਵਾਲ ਚੇਅਰਮੈਨ , ਐੱਨ ਬੀ ਏ ਅਤੇ ਡਾਕਟਰ ਅਨਿਲ ਕੁਮਾਰ ਨਾਸਾ , ਮੈਂਬਰ ਸਕੱਤਰ ਐੱਨ ਬੀ ਏ ਨੇ ਵੀ ਈਵੈਂਟ ਵਿੱਚ ਸਿ਼ਰਕਤ ਕੀਤੀ ।
https://twitter.com/i/broadcasts/1OwxWVXVVyMJQ
ਇਸ ਮੌਕੇ ਤੇ ਬੋਲਦਿਆਂ ਸ਼੍ਰੀ ਪ੍ਰਧਾਨ ਨੇ ਕਿਹਾ ਕਿ ਇੱਕ ਮਜ਼ਬੂਤ ਅਤੇ ਰੋਲਮਾਡਲ ਰੈੰਕਿੰਗ ਫਰੇਮਵਰਕ ਵਿਸ਼ਵੀ ਸਿੱਖਿਆ ਦ੍ਰਿਸ਼ ਵਿੱਚ ਭਾਰਤ ਦੇ ਯੋਗਦਾਨ ਵਜੋਂ ਸੇਵਾ ਕਰੇਗਾ । ਇਸ ਲਈ ਸਾਨੂੰ ਇਹ ਜ਼ਰੂਰੀ ਯਕੀਨੀ ਬਣਾਉਣਾ ਚਾਹੀਦਾ ਹੈ ਕਿ ਸਾਡਾ ਰੈੰਕਿੰਗ ਫਰੇਮਵਰਕ ਨਾ ਕੇਵਲ ਦੇਸ਼ ਵਿੱਚ ਇੱਕ ਬੈਂਚ ਮਾਰਕ ਵਜੋਂ ਉੱਭਰੇ ਬਲਕਿ ਵਿਸ਼ਵ ਪੱਧਰ ਤੇ ਵਿਸ਼ੇਸ਼ ਕਰਕੇ ਵਿਕਾਸ ਕਰ ਰਹੇ ਅਰਥਚਾਰਿਆਂ ਲਈ ਬੈਂਚ ਮਾਰਕ ਵਜੋਂ ਉੱਭਰੇ । ਉਹਨਾਂ ਨੇ ਖੇਤਰੀ ਰੈੰਕਿੰਗ ਫਰੇਮਵਰਕਸ ਨੂੰ ਵੀ ਵਿਕਸਿਤ ਕਰਨ ਤੇ ਜ਼ੋਰ ਦਿੱਤਾ ।
ਮੰਤਰੀ ਨੇ ਜ਼ੋਰ ਦੇ ਕੇ ਕਿਹਾ ਕਿ ਐੱਨ ਈ ਪੀ ਵੀ ਸਾਡੀ ਸਿੱਖਿਆ ਪ੍ਰਣਾਲੀ ਨੂੰ ਅੰਤਰਰਾਸ਼ਟਰੀ ਬਣਾਉਣ ਲਈ ਸਾਨੂੰ ਇੱਕ ਮੌਕਾ ਮੁਹੱਈਆ ਕਰਦੀ ਹੈ । ਸਾਨੂੰ ਲਾਜ਼ਮੀ ਇਕੱਠੇ ਹੋ ਕੇ ਕੰਮ ਕਰਕੇ ਵੱਧ ਤੋਂ ਵੱਧ ਸੰਸਥਾਵਾਂ ਨੂੰ ਆਪਣੇ ਰੈੰਕਿੰਗ ਫਰੇਮਵਰਕ ਤਹਿਤ ਲਿਆਉਣਾ ਚਾਹੀਦਾ ਹੈ ਅਤੇ ਭਾਰਤ ਨੂੰ ਇੱਕ ਤਰਜੀਹੀ ਵਿਸ਼ਵੀ ਅਧਿਅਨ ਮੰਜਿ਼ਲ ਵਜੋਂ ਸਥਾਪਿਤ ਕਰਨਾ ਚਾਹੀਦਾ ਹੈ । ਉਹਨਾਂ ਨੇ ਭਾਰਤ ਭਰ ਦੀਆਂ ਸਾਰੀਆਂ ਪ੍ਰਮੁੱਖ ਸੰਸਥਾਵਾਂ ਨੂੰ ਵਧਾਈ ਦਿੱਤੀ , ਜਿਹਨਾਂ ਨੇ ਆਪੋ ਆਪਣੀਆਂ ਸ਼੍ਰੇਣੀਆਂ — ਕੁੱਲ ਮਿਲਾ ਕੇ ਯੂਨੀਵਰਸਿਟੀਆਂ , ਇੰਜੀਨਿਅਰਿੰਗ , ਮੈਨੇਜਮੈਂਟ , ਕਾਲਜ , ਫਾਰਮੈਸੀ , ਮੈਡੀਕਲ , ਆਰਕੀਟੈਕਚਰ , ਕਾਨੂੰਨ , ਡੈਂਟਲ ਅਤੇ ਖੋਜ ਸੰਸਥਾਵਾਂ ਨੇ ਸਰਵੋਤਮ ਰੈੰਕਿੰਗ ਪ੍ਰਾਪਤ ਕੀਤੀਆਂ ਹਨ ।
ਭਾਰਤ ਵਿੱਚ ਉੱਚ ਸਿੱਖਿਆ ਸੰਸਥਾਵਾਂ ਦੀ ਇੰਡੀਆ ਰੈੰਕਿੰਗ ਦਾ ਇਹ ਲਗਾਤਾਰ ਛੇਵਾਂ ਸੰਸਕਰਣ ਹੈ । 2016 ਵਿੱਚ ਇਸ ਦੇ ਪਹਿਲੇ ਸਾਲ ਦੌਰਾਨ ਰੈੰਕਿੰਗ ਯੂਨੀਵਰਸਿਟੀ ਸ੍ਰੇਣੀ ਦੇ ਨਾਲ ਨਾਲ 3 ਮੁੱਖ ਰੈੰਕਿੰਗਸ — ਇੰਜੀਨਿਅਰਿੰਗ , ਮੈਨੇਜਮੈਂਟ ਅਤੇ ਫਾਰਮੈਸੀ ਸੰਸਥਾਵਾਂ ਲਈ ਐਲਾਨੀ ਗਈ ਸੀ । ਪਿਛਲੇ 6 ਸਾਲਾਂ ਵਿੱਚ 3 ਨਵੀਆਂ ਸ਼੍ਰੇਣੀਆਂ ਅਤੇ 5 ਨਵੇਂ ਸਬਜੈਕਟ ਡੋਮੇਨ ਜੋੜ ਕੇ ਕੁੱਲ ਤਾਲਿਕਾ 4 ਸ਼੍ਰੇਣੀਆਂ ਵਿੱਚ ਕੀਤੀ ਗਈ ਹੈ , ਜੋ ਸਮੁੱਚੀ , ਯੂਨੀਵਰਸਿਟੀ , ਕਾਲਜ ਅਤੇ ਖੋਜ ਸੰਸਥਾਵਾਂ ਅਤੇ 7 ਵਿਸਿ਼ਆਂ — ਇੰਜੀਨਿਅਰਿੰਗ , ਮੈਨੇਜਮੈਂਟ , ਫਾਰਮੈਸੀ , ਆਰਕੀਟੈਕਚਰ , ਮੈਡੀਕਲ , ਕਾਨੂੰਨ ਅਤੇ ਡੈਂਟਲ 2021 ਵਿੱਚ ਖੋਜ ਸੰਸਥਾਵਾਂ ਨੂੰ ਇੰਡੀਆ ਰੈੰਕਿੰਗ 2021 ਵਿੱਚ ਪਹਿਲੀਵਾਰ ਰੈਂਕ ਮਿਲੇ ਹਨ ।
ਨੈਸ਼ਨਲ ਇੰਸਟੀਚਿਊਸ਼ਨਲ ਰੈੰਕਿੰਗ ਫਰੇਮਵਰਕ ਨਵੰਬਰ 2015 ਵਿੱਚ ਸਿੱਖਿਆ ਮੰਤਰਾਲੇ ਦੁਆਰਾ ਲਾਂਚ ਕੀਤਾ ਗਿਆ ਸੀ ਅਤੇ ਇਸਦੇ ਇਸ ਸੰਸਕਰਣ ਦੇ ਨਾਲ ਨਾਲ ਪਿਛਲੇ 5 ਸਾਲਾਂ 2016 ਤੋਂ 2021 ਤੱਕ ਲਈ ਪਿਛਲੇ 5 ਸੰਸਕਰਣਾਂ ਦੀ ਇੰਡੀਆ ਰੈੰਕਿੰਗ ਲਈ ਵਰਤੋਂ ਕੀਤੀ ਗਈ ਹੈ ।
|
|
Sl.
No.
|
|
Parameter
|
|
Marks
|
|
Weightage
|
|
1
|
|
Teaching, Learning & Resources
|
|
100
|
|
0.30
|
|
2
|
|
Research and Professional Practice
|
|
100
|
|
0.30
|
|
3
|
|
Graduation Outcomes
|
|
100
|
|
0.20
|
|
4
|
|
Outreach and Inclusivity
|
|
100
|
|
0.10
|
|
5
|
|
Perception
|
|
100
|
|
0.10
Click the link to see India Rankings 2021: https://www.nirfindia.org/2021/Ranking.html